Disposem d'un formulari per gestionar les inscripcions als diferents cursos de formació del programa VINCat.
Us demanem que en cas d'estar interessats en alguna de les activitats que s'ofereixen ompliu les dades que es demanen.
Nota informativa: El nom amb el qual ompliu el formulari és el que s'utilitzarà per fer els certificats corresponents, si us plau reviseu que totes les dades són correctes.
La data del curs és per les activitats presencials, si la vostra inscripció és per un curs a distància, podeu posar la data del dia que feu la vostra inscripció.
El camp Curs s'ha d'omplir obligatòriament amb el nom de l'activitat o curs pel qual esteu fent la vostra inscripció.
Dirigit a equips de vigilància d'infecció i equips que realitzen la vigilància en cirurgia de traumatologia
"Vigilància i prevenció de les infeccions respiratòries associades a ventilació mecànica a les UCIs pediàtriques i neonatals de Catalunya"
Les infeccions respiratòries associades a ventilació mecànica representen la primera causa d'infecció nosocomial i de consum d'antibiòtics a les Unitats de Cures Intensives Pediàtriques i Neonatals.
L'absència de definicions estandarditzades per a pacients pediàtrics, així com de criteris diagnòstics ben establerts en relació amb la seva classificació com a pneumònia o traqueobronquitis, dificulten la seva vigilància i la comparació de resultats entre diferents unitats.
L'experiència i els bons resultats obtinguts amb el Programa de Vigilància de les Bacterièmies relacionades amb catèter venós central a les UCIS pediàtriques i neonatals de Catalunya, fan necessari seguir avançant amb la implementació d'un Programa de Vigilància i Prevenció d'Infeccions Respiratòries associades a ventilació mecànica.
Els objectius d'aquesta Jornada són consensuar les definicions per a la vigilància epidemiològica de les pneumònies i traqueobronquitis en aquest àmbit, establir les principals mesures de prevenció basades en l'evidència científica que cal aplicar i presentar una proposta d'indicadors comuns als centres participants que permetin la comparació de les taxes d'infecció, la promoció d'intervencions de millora, formació i recerca en l'atenció als pacients pediàtrics.
Dirigit a equips de vigilància d'infecció i equips de cirurgia colorectal (cirurgians, anestesistes i infermeria quirúrgica)
Objectiu s: Intercanvi d'opinions, pràctiques habituals i coneixements sobre la prevenció d'infecció en cirurgia colorectal entre els equips de vigilància d'infecció i els equips quirúrgics, entesos aquests últims com el conjunt d'infermeria quirúrgica, anestèsia i cirurgians especialistes.
Valoració conjunta dels resultats de vigilància i del bundle colorrectal.
Discussió de casos problema i de les dificultats d'aplicació dels bundles PREVINQ-CAT, en especial el de cirurgia colorectal.
Dirigit a equips de vigilància d'infecció que treballin la bacterièmia de catèter vascular
La inserció d'un catèter venós és el procediment invasiu que es realitza amb més freqüència en l'àmbit assistencial.
Pràcticament tots els pacients hospitalitzats duen un o més catèters vasculars durant l'estada hospitalària, majoritàriament un catèter venós perifèric.
D'altra banda, l'ús d'aquests dispositius s'ha generalitzat en altres entorns assistencials com sociosanitaris, atenció primària i domiciliaria, hemodiàlisi, etc. Les complicacions relacionades amb el catèter venós, flebitis, trombosi, extravasació i bacterièmia entre d'altres, es consideren un dels esdeveniments adversos més freqüents en l'atenció sanitària i més prevenibles mitjançant l'aplicació de recomanacions i guies de bona pràctica clínica.
L'objectiu d'aquest taller és actualitzar el coneixement dels i les professionals que participen de la VIGILÀNCIA i la PREVENCIÓ de la bacterièmia i infeccions relacionades amb els catèters vasculars, ja sigui des dels equips de control d'infecció com des de qualsevol àmbit assistencial.
El taller s'ha organitzat amb un enfocament pràctic en aquests dos grans blocs, VIGILÀNCIA i PREVENCIÓ, amb els quals repassarem els aspectes crítics d'acord amb l'evidència científica i les recomanacions efectuades per les diferents societats científiques.
El Màster i Postgrau en Control d'Infeccions Hospitalàries de l'IL3-UB és pioner en l'àmbit nacional i ofereix la formació bàsica i imprescindible per al professional sanitari orientada a la intervenció en infeccions.
L'objectiu és contribuir a un diagnòstic i tractament eficients i de qualitat de les patologies infeccioses nosocomials, garantint els coneixements i habilitats mínims necessaris per a una pràctica assistencial competent.
Si ets un professional de l'àmbit sanitari i estàs interessat a optimitzar el control de les infeccions hospitalàries en la teva pràctica clínica habitual, aquest és el teu programa.
Diploma d'Especialització/de Màster o Postgrau en Control d'Infeccions Hospitalàries per la Universitat de Barcelona.
Curs dissenyat segons les directrius de l'Espai Europeu d'Educació Superior i equivalent a 30 crèdits ECTS (Postgrau) 60 crèdits ECTS (Màster).
Postgrau en Control d'Infeccions Hospitalàries
En consideració a la important tasca desenvolupada pel Dr.
Francesc Gudiol durant la seva vida professional en el camp de les Malalties Infeccioses, i molt especialment en el control de les infeccions relacionades amb l'atenció sanitària (IRES) i la promoció de l'ús adequat dels antimicrobians, la direcció del Programa VINCat conjuntament amb l'Institut de Formació Contínua de la Universitat de Barcelona (IL3-UB) han considerat oportuna la creació de la "Beca Francesc Gudiol" amb la finalitat de finançar la inscripció al curs on-line "Implementació de Programes d'Optimització de l'Ús d'Antimicrobians (PROA)".
El descobriment i introducció dels antimicrobians o antibiòtics en la pràctica clínica ha suposat un dels majors avenços en la Medicina.
Han estat una de les eines més eficaces en la lluita contra la malaltia infecciosa i que més han contribuït a la supervivència de l'ésser humà en condicions favorables.
Es tracta de fàrmacs diferents de la resta i la seva eficàcia en reducció de morbiditat i mortalitat és molt superior a la d'altres grups de medicaments.
A més, són els únics amb efectes ecològics, pel que la seva administració pot contribuir a l'aparició i disseminació de resistències microbianes i són utilitzats per metges de pràcticament totes les especialitats, en l'àmbit hospitalari, comunitari i sociosanitari.
La gran resposta que tenen en l'àmbit clínic i el seu alt valor social, han tingut un gran impacte en la salut pública, encara que el seu mal ús i abús estan fent decréixer la seva eficàcia i augmentant la resistència als antibiòtics.
Tot això, unit a l'actual complexitat en el maneig de les malalties infeccioses, ha generat un moviment internacional per a la correcta gestió de l'administració d'antimicrobians.
En aquest sentit, s'estan implementant Equips d'Optimització de l'Ús d'Antibiòtics (PROA), que tenen com a objectius millorar els resultats clínics dels pacients amb infeccions, minimitzar els efectes adversos associats a la utilització d'antimicrobians (incloent-hi les resistències) i garantir l'ús de tractaments cost-eficaços.
Aquest Curs d'Implementació de Programes d'Optimització de l'Ús d'Antibiòtics (PROA), de la mà d'experts de primer nivell que exerceixen en aquesta àrea, pretén formar especialistes capaços de dissenyar intervencions per a la millora i mesura de l'ús apropiat d'antibiòtics, promovent la selecció del fàrmac òptim, la dosi, la durada del tractament i la via d'administració.
La implementació d'equips PROA et portarà a aconseguir resultats clínics òptims relacionats amb l'ús d'antimicrobians, minimitzar la toxicitat i altres efectes adversos, reduir els costos de l'atenció mèdica per a les infeccions i limitar la selecció de soques resistents als antimicrobians.
Si vols implementar o formar part d'un equip PROA a la teva institució sanitària o vols optimitzar l'ús d'antibiòtics en la teva pràctica clínica habitual, aquest és el teu programa.
Curs Superior Universitari per la Universitat de Barcelona.
Curs propi dissenyat segons les directrius de l'Espai Europeu d'Educació Superior i equivalent a 10 crèdits ECTS.